title: Komisijos įgyvendinimo reglamentas (ES) 2022/799 2022 m. gegužės 20 d. kuriuo ištaisoma Įgyvendinimo reglamento (ES) 2020/683, kuriuo įgyvendinamas Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros administracinių reikalavimų, teksto redakcija graikų kalba

text:
2022 5 23

                  LT

                  Europos Sąjungos oficialusis leidinys

                  L 143/1

         KOMISIJOS ĮGYVENDINIMO REGLAMENTAS (ES) 2022/799
         2022 m. gegužės 20 d.
         kuriuo ištaisoma Įgyvendinimo reglamento (ES) 2020/683, kuriuo įgyvendinamas Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros administracinių reikalavimų, teksto redakcija graikų kalba
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. gegužės 30 d. Europos Parlamento ir Tarybos reglamentą (ES) 2018/858 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo ir rinkos priežiūros, iš dalies keičiantį Reglamentus (EB) Nr. 715/2007 ir (EB) Nr. 595/2009 ir panaikinantį Direktyvą 2007/46/EB (1), visų pirma į jo 24 straipsnio 4 dalį, 28 straipsnio 3 dalį ir 36 straipsnio 4 dalį,
         kadangi:

                     (1)

                     Komisijos įgyvendinimo reglamento (ES) 2020/683 (2) teksto redakcijoje graikų kalba keliose vietose padaryta klaida, vartojamas neteisingas terminas I priedo 6.2.3, 6.2.3.1, 6.2.4 ir 6.2.4.1 punktuose; II priedo I dalies skyriaus „A. M ir N kategorijos“ 6.2.3, 6.2.3.1, 6.2.4 ir 6.2.4.1 punktuose; II priedo I dalies skyriaus „B. O kategorija“ 6.2.4 ir 6.2.4.1 punktuose; III priedo 1 priedėlio M2, M3, N2, N3 kategorijoms skirtame 33 punkte; VIII priedo priedėlio B pavyzdžio 2 dalies M2, M3, N2 ir N3 kategorijų transporto priemonėms skirtame 33 punkte ir VIII priedo priedėlio C2 pavyzdžio 2 dalies M2, M3, N2 ir N3 kategorijų transporto priemonėms skirtame 33 punkte, dėl kurio pakinta šių nuostatų reikšmė;

                     (2)

                     todėl Įgyvendinimo reglamento (ES) 2020/683 teksto redakcija graikų kalba turėtų būti atitinkamai ištaisyta. Teksto redakcijų kitomis kalbomis taisyti nereikia;

                     (3)

                     šiame reglamente nustatytos priemonės atitinka Motorinių transporto priemonių techninio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               (netaikoma teksto redakcijai lietuvių kalba)

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. gegužės 20 d.

                  Komisijos vardu

                  Pirmininkė

               Ursula VON DER LEYEN

            (1)  OL L 151, 2018 6 14, p. 1.

            (2)  2020 m. balandžio 15 d. Komisijos įgyvendinimo reglamentas (ES) 2020/683, kuriuo įgyvendinamas Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros administracinių reikalavimų (OL L 163, 2020 5 26, p. 1).


title: Komisijos įgyvendinimo reglamentas (ES) 2022/1103 2022 m. birželio 28 d. dėl tam tikrų prekių klasifikavimo Kombinuotojoje nomenklatūroje

text:
2022 7 4

                  LT

                  Europos Sąjungos oficialusis leidinys

                  L 177/1

         KOMISIJOS ĮGYVENDINIMO REGLAMENTAS (ES) 2022/1103
         2022 m. birželio 28 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                     (2)

                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                     (3)

                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                     (4)

                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (5)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. birželio 28 d.

                  Komisijos vardu

               Gerassimos THOMAS

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            PRIEDAS

                        Prekių aprašymas

                        Klasifikavimas (KN kodas)

                        Motyvai

                        (1)

                        (2)

                        (3)

                        Sojos pupelių rupiniai, gaunami sojos pupeles ekstrahuojant tirpikliu.
                        Sojos pupelių rupiniai gaunami išlukštenus, suskaldžius, pakaitinus ir suformavus į dribsnius sojos pupeles prieš aliejaus ekstrahavimą heksanu. Vėliau dribsniai džiovinami, skrudinant iš jų pašalinamas tirpiklis. Paskui dribsniai džiovinami karštu oru, siekiant sumažinti drėgnį. Baigiamajame perdirbimo etape dribsniai susmulkinami ir sumaišomi su anksčiau pašalintais lukštais, gaunant rupinius, pasižyminčius šiomis analitinėmis savybėmis:

                                    —

                                    apie 47 % masės sudaro baltymai,

                                    —

                                    apie 8 % masės – vanduo,

                                    —

                                    apie 5 % masės – ląsteliena,

                                    —

                                    apie 1,5 % masės – riebalai.

                              Skrudinimo metu buvo pašalintas likęs tirpiklis ir sumažinti antimitybiniai veiksniai, ypač ureazės aktyvumas.
                        Sojos pupelių rupiniai importo metu pateikiami nesufasuoti ir gali būti tiesiogiai be jokio tolesnio apdorojimo naudojami kaip gyvūnų pašaras.

                        2304 00 00

                        Klasifikuojama vadovaujantis Kombinuotosios nomenklatūros 1 bendrąja aiškinimo taisykle ir KN kodą 2304 00 00  atitinkančiu prekių aprašymu.
                        Tirpiklio pašalinimas skrudinant ir ląstelienos kiekio standartizavimas įmaišant anksčiau pašalintus lukštus yra įprasti techniniai sojos pupelių aliejaus ir rupinių gamybos procesai. Todėl produktas išlaiko liekanų, likusių ekstrahavus sojos pupelių aliejų ir naudojamų kaip gyvūnų pašarai, savybes (taip pat žr. Suderintos sistemos (SS) paaiškinimų 23 skirsnio paaiškinimų bendrųjų nuostatų pirmą pastraipą ir SS paaiškinimų 2304  pozicijos paaiškinimų pirmą pastraipą).
                        Taigi produktas laikytinas kitomis kietomis sojos pupelių aliejaus ekstrahavimo liekanomis ir jam priskirtinas KN kodas 2304 00 00 .


title: 2019 m. liepos 12 d. Komisijos įgyvendinimo reglamentas (ES) 2019/1213, kuriuo pagal Tarybos direktyvą 96/53/EB nustatomos išsamios nuostatos, kuriomis užtikrinamos vienodos transporto priemonėse įrengiamos svėrimo įrangos sąveikumo ir suderinamumo įgyvendinimo sąlygos (Tekstas svarbus EEE.)

text:
18.7.2019

                  LT

                  Europos Sąjungos oficialusis leidinys

                  L 192/1

         KOMISIJOS ĮGYVENDINIMO REGLAMENTAS (ES) 2019/1213
         2019 m. liepos 12 d.
         kuriuo pagal Tarybos direktyvą 96/53/EB nustatomos išsamios nuostatos, kuriomis užtikrinamos vienodos transporto priemonėse įrengiamos svėrimo įrangos sąveikumo ir suderinamumo įgyvendinimo sąlygos
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1996 m. liepos 25 d. Tarybos direktyvą 96/53/EB (1), ypač į jos 10d straipsnio 5 dalį,
         kadangi:

                     (1)

                     transporto priemonėse įrengiama svėrimo įranga valstybėms narėms suteikia galimybę pagal Direktyvą 96/53/EB vykdyti transporto priemonių ir transporto priemonių junginių, kurie gali būti perkrauti, kontrolę;

                     (2)

                     laikantis Direktyvos 96/53/EB 10d straipsnio 5 dalies antros pastraipos, siekiant užtikrinti sąveikumą, transporto priemonėse įrengiama svėrimo įranga turi gebėti iš važiuojančios transporto priemonės bet kada masės duomenis perduoti kompetentingoms institucijoms ir jos vairuotojui per sietuvą, atitinkantį CEN nustatytus DSRC standartus. Todėl turėtų būti priimtos techninės specifikacijos, kuriomis standartų turinys pritaikomas prie informacijos, kurią turi teikti transporto priemonėje įrengiama svėrimo įranga, ypatumų;

                     (3)

                     transporto priemonėse įrengiama svėrimo įranga gali būti įrengta variklinėse transporto priemonėse, taip pat priekabose ir puspriekabėse. Būtina užtikrinti, kad skirtingose transporto priemonių junginio transporto priemonėse įrengiama svėrimo įranga būtų tarpusavyje suderinama. Suderinamumas turėtų būti užtikrintas įgyvendinant Europos C-ITS standartus, kaip nurodyta Europos Parlamento ir Tarybos direktyvą 2010/40/ES (2) papildančiame deleguotajame akte dėl sąveikiųjų intelektinių transporto sistemų diegimo ir naudojimo;

                     (4)

                     valstybės narės, įpareigojančios transporto priemonėse įrengti svėrimo įrangą, turėtų turėti galimybę šio įpareigojimo netaikyti transporto priemonėms ar transporto priemonių junginiams, kuriems neįmanoma viršyti didžiausiojo leidžiamojo svorio, pavyzdžiui, specialiai skysčiams arba gyvuliams vežti pritaikytoms priekaboms ar puspriekabėms;

                     (5)

                     kai, siekiant užtikrinti reikalavimų vykdymą, naudojama transporto priemonėse įrengiama svėrimo įranga, gali būti bandoma ja manipuliuoti, kaip ir kitų transporto priemonių sistemų, pvz., skaitmeninio tachografo arba išmetamųjų teršalų ribojimo sistemų, atveju. Siekiant užtikrinti tinkamą apsaugos nuo manipuliavimo lygį, būtina užtikrinti ryšio tarp variklinės transporto priemonės ir priekabos arba puspriekabės saugumą. Be to, transporto priemonėse įrengiamą svėrimo įrangą pagal bendruosius kriterijus turėtų sertifikuoti vadybos komiteto pripažinta sertifikavimo įstaiga pagal vyresniųjų pareigūnų grupės informacinių sistemų klausimais (SOG-IS) Susitarimą dėl informacinių technologijų saugumo įvertinimo pažymėjimų abipusio pripažinimo;

                     (6)

                     valstybės narės, kurios nusprendžia transporto priemonėse įrengti svėrimo įrangą, turėtų užtikrinti, kad ta transporto priemonėse įrengta įranga būtų tikrinama svėrimo įrangą įrengiančiose dirbtuvėse. Siekiant užtikrinti vienodą šiame reglamente nustatytų sąveikumo taisyklių įgyvendinimą, šios dirbtuvės turėtų užtikrinti, kad transporto priemonėse įrengiama įranga veiktų pakankamai tiksliai. Tokios dirbtuvės gali, atlikus reikiamus pakeitimus, būti Europos Parlamento ir Tarybos direktyvoje 2014/45/ES (3) nurodyti techninės apžiūros centrai, Europos Parlamento ir Tarybos reglamente (ES) Nr. 165/2014 (4) nurodytos dirbtuvės ar bet kokia kita šio reglamento reikalavimus atitinkanti dirbtuvė. Valstybėms narėms, kurios pagal Direktyvos 96/53/EB 10d straipsnio 1 dalį nusprendžia transporto priemonėse įrengiamos svėrimo įrangos nediegti, tokių dirbtuvių steigti nereikia;

                     (7)

                     atsižvelgiant į dabartinį technologijų lygį, neįmanoma iki 2021 m. gegužės 27 d. transporto priemonėse įrengiamoje svėrimo įrangoje įdiegti nei CEN DSRC, nei C-ITS ryšio standartų. Todėl tam, kad pramonė galėtų sukurti gaminius, atitinkančius šio reglamento, ypač jo II priedo ir tam tikrus III priedo, reikalavimus, transporto priemonėse įrengiama svėrimo įranga turėtų būti diegiama laipsniškai. Valstybės narės, kurios nusprendžia transporto priemonėse įrengti svėrimo įrangą, turėtų iki 2021 m. gegužės 27 d. taikyti I ir III prieduose nustatytus su 1 etapu susijusius reikalavimus. Turėtų būti suteiktas papildomas trejų metų laikotarpis taikyti II priede nustatytus reikalavimus ir I bei III prieduose nustatytus su 2 etapu susijusius reikalavimus;

                     (8)

                     siekdamos užtikrinti atitiktį Direktyvai 96/53/EB, valstybės narės gali imtis specialių priemonių reikalauti, kad transporto priemones tikrintų kompetentingos institucijos, o nuo 2021 m. gegužės 27 d. į apyvartą išleidžiamose ir jų teritorijoje registruotose transporto priemonėse būtų įrengta svėrimo įranga. Iki tos datos į apyvartą išleistų ir registruotų transporto priemonių modifikuoti įrengiant tokią įrangą neturėtų reikėti;

                     (9)

                     šiuo reglamentu nustatytos priemonės atitinka Direktyvos 96/53/EB 10i straipsnyje nurodyto Kelių transporto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Taikymo sritis

               1.   Šiuo reglamentu nustatomos vienodos transporto priemonėse ir jų junginiuose įrengiamos svėrimo įrangos sąveikumo ir suderinamumo sąlygos, siekiant užtikrinti atitiktį Tarybos direktyvos 96/53/EB 10d straipsnio 4–5 dalims arba valstybės narės, kurioje transporto priemonė naudojama, didžiausio transporto priemonės svorio nacionaliniame eisme reikalavimams.

               2.   Šis reglamentas netaikomas valstybėms narėms, kurios nusprendė nediegti transporto priemonėse įrengiamos svėrimo įrangos pagal Direktyvos 96/53/EB 10d straipsnio 1 dalį.

               3.   Valstybės narės gali atleisti nuo įpareigojimo transporto priemonėse ar jų junginiuose įrengti svėrimo įrangą, jei dėl jų konstrukcijos arba krovinio rūšies didžiausiosios leidžiamosios masės viršyti neįmanoma. Šios išimtys neturi būti grindžiamos gamintojo nurodyta didžiausia techniškai leidžiama pakrautos transporto priemonės mase. Kompetentingos institucijos vis tiek gali tikrinti transporto priemonių arba transporto priemonių junginių, kuriems taikoma išimtis, didžiausią leidžiamą svorį.

            2 straipsnis
            Apibrėžtys
            Vartojamų terminų apibrėžtys:
            a)   transporto priemonėje įrengiama svėrimo įranga (OBW)– transporto priemonėje įrengta įranga, galinti nustatyti bendrą svorį arba ašies apkrovą;
            b)   bendras svoris– bendras transporto priemonėje įrengta svėrimo įranga nustatytas variklinės transporto priemonės, o transporto priemonių junginio atveju – transporto priemonių junginio, svoris kilogramais;
            c)   ašies svoris, arba ašies apkrova,– transporto priemonėje įrengta svėrimo įranga nustatyta apkrautos ašies arba ašių grupės apkrova kilogramais;
            d)   apskaičiuotasis svoris, arba svorio vertė,– arba bendras svoris, arba ašies apkrova kilogramais;
            e)   variklinės transporto priemonės blokas– variklinėje transporto priemonėje įrengtos svėrimo įrangos, išskyrus jutiklius, dalis, galinti rinkti, saugoti bei apdoroti duomenis ir pagal tuos duomenis apskaičiuoti svorio vertę;
            f)   priekabos blokas– priekaboje arba puspriekabėje įrengtos svėrimo įrangos, išskyrus jutiklius, dalis, galinti rinkti, saugoti bei apdoroti priekabos arba puspriekabės įrangos duomenis ir pagal tuos duomenis apskaičiuoti ašies apkrovą;
            g)   specialus transporto priemonės mažojo nuotolio ryšio blokas (DSRC-VU)– Komisijos įgyvendinimo reglamento (ES) 2016/799 (5) 1C priedo 14 priedėlyje nurodytas nuotolinio ankstyvo nustatymo įrenginys, galintis gauti OWS duomenis arba iš variklinės transporto priemonės bloko, arba iš C-ITS stoties ir juos išsiųsti REDCR;
            h)   nuotolinio ankstyvo nustatymo ryšio skaitytuvas (REDCR)– vykdymo užtikrinimo institucijų turimas nuotolinio ankstyvo nustatymo ryšio skaitytuvas, galintis nuskaityti DSRC-VU perduodamus transporto priemonėje įrengtos svėrimo įrangos duomenis. REDCR gali būti tas pats įtaisas, kuris naudojamas RTM duomenims pagal Reglamentą (ES) 2016/799 nuskaityti, nors tiek RTM duomenys, tiek OWS duomenys perduodami pagal atskiras REDCR užklausas;
            i)   svorio duomenys– tarp transporto priemonėje įrengtos svėrimo įrangos elementų siunčiami neapdoroti duomenys, kurie turi būti apdoroti norint gauti apskaičiuotąjį svorį;
            j)   transporto priemonės svėrimo sistemos duomenys (OWS duomenys)– pagal REDCR užklausą iš DSRC-VU siunčiami apsaugoti nustatyto formato duomenys;
            k)   jutiklis– OBW elementas, kuris, išmatuodamas konkrečius fizinius parametrus, gali generuoti svorio duomenis, kuriuos toliau apdoroja variklinės transporto priemonės blokas arba priekabos blokas;
            l)   sąveikiųjų intelektinių transporto sistemų stotis (C-ITS stotis)– C-ITS stotis, kaip apibrėžta deleguotajame akte dėl sąveikiųjų intelektinių transporto sistemų diegimo ir naudojimo, kuriuo papildoma Direktyva 2010/40/ES, priimtame pagal tos direktyvos 6 straipsnio 1 dalį;
            m)   adreso priskyrimo etapas– pradinis elektroninio ryšio tarp transporto priemonių junginį sudarančių transporto priemonių etapas, per kurį kiekvienai transporto priemonei priskiriama padėtis;
            n)   transporto priemonės svėrimo įrangą tikrinanti dirbtuvė (patikros dirbtuvė)– dirbtuvė, valstybės narės įgaliota tikrinti transporto priemonėse įrengiamą svėrimo įrangą.

            3 straipsnis
            Sertifikavimo politika
            Valstybės narės užtikrina, kad būtų bent viena pagrindinė sertifikavimo institucija, registravimo institucija ir leidimų išdavimo institucija, galinčios, kiek tai susiję su transporto priemonėje įrengiama svėrimo įranga, vykdyti funkcijas, nustatytas Europos sąveikiųjų intelektinių transporto sistemų (C-ITS) diegimo ir naudojimo sertifikavimo politikoje, nurodytoje deleguotajame akte dėl sąveikiųjų intelektinių transporto sistemų diegimo ir naudojimo, kuriuo papildoma Direktyva 2010/40/ES, priimtame pagal tos direktyvos 6 straipsnio 1 dalį.

            4 straipsnis
            Periodinės patikros

               1.   Kas dvejus metus atliekama transporto priemonėje arba transporto priemonių junginyje įrengtos svėrimo įrangos patikra patikros dirbtuvėje.

               2.   Periodinės patikros atliekamos pagal IV priedą.

               3.   Patikromis užtikrinama, kad būtų laikomasi šių reikalavimų:

                           a)

                           svėrimo įranga transporto priemonėje būtų įrengta pagal gamintojo pateiktus dokumentus ir būtų transporto priemonei tinkama;

                           b)

                           transporto priemonėje įrengiama svėrimo įranga tinkamai veiktų ir tiksliai nustatytų svorio duomenis;

                           c)

                           prie transporto priemonėje įrengiamos svėrimo įrangos nebūtų pritvirtinta klastojimo įtaisų ir nebūtų tokių įtaisų naudojimo pėdsakų.

               4.   Baigusi patikrą patikros dirbtuvė išduoda transporto priemonėje įrengtos svėrimo įrangos patikros pažymą. Pažymos kopija turi būti laikoma transporto priemonėje.

               5.   Patikros pažymoje pateikiama bent ši informacija:

                           a)

                           transporto priemonės identifikavimo numeris (VIN arba važiuoklės numeris);

                           b)

                           techninės apžiūros vieta ir data;

                           c)

                           ar įranga išlaikė bandymą (taip/ne);

                           d)

                           nustatyti trūkumai, įskaitant manipuliavimą, ir taisomosios priemonės, kurių imtasi;

                           e)

                           kitos periodinės patikros data arba šios pažymos galiojimo laikotarpio pabaigos data (jeigu ši informacija nepateikiama kitu būdu);

                           f)

                           patikros dirbtuvės pavadinimas, adresas ir identifikavimo numeris ir už patikrą atsakingo tikrintojo parašas arba tapatybės duomenys;

                           g)

                           periodinei patikrai atlikti naudoto sertifikuoto svėrimo įrenginio žyma, tipas, identifikavimo numeris, tipo tyrimo sertifikato numeris ir paskutinio tikrinimo data.

               6.   Patikros ataskaitos saugomos ne trumpiau kaip dvejus metus nuo ataskaitos parengimo, tačiau valstybės narės gali nuspręsti, kad patikros ataskaitos per tą laikotarpį būtų išsiųstos kompetentingai institucijai. Kai patikros ataskaitas saugo patikros dirbtuvė, ji, kompetentingai institucijai paprašius, jai pateikia per tą laikotarpį atliktų patikrų ir kalibravimų ataskaitas.

            5 straipsnis
            Patikros dirbtuvės

               1.   Valstybės narės tvirtina, reguliariai tikrina ir sertifikuoja patikros dirbtuves, kurioms leidžiama tikrinti transporto priemonėse įrengtą svėrimo įrangą.

               2.   Valstybės narės užtikrina, kad jų teritorijoje esančios patikros dirbtuvės patikimai tikrintų transporto priemonėse įrengtą įrangą. Tuo tikslu jos nustato ir skelbia procedūras, kuriomis užtikrinama, kad būtų laikomasi šių būtinųjų kriterijų:

                           a)

                           patikros dirbtuvės darbuotojai būtų tinkamai parengti;

                           b)

                           jos turėtų atitinkamiems bandymams ir užduotims atlikti reikalingą įrangą, sertifikuotą pagal Europos Parlamento ir Tarybos direktyvą 2014/31/ES (6) arba Europos Parlamento ir Tarybos direktyvą 2014/32/ES (7);

                           c)

                           dirbtuvės būtų nepriekaištingos reputacijos.

               3.   Vykdomas toks patikros dirbtuvių auditas:

                           a)

                           bent kas penkerius metus priežiūros įstaiga atlieka procedūrų, taikomų tvarkant transporto priemonėse įrengiamą svėrimo įrangą, patikrą. Atliekant patikrą daugiausia dėmesio skiriama Direktyvos 2014/45/ES V priedo 1 punkte nustatytoms užduotims ir veiklai; priežiūros įstaiga turi atitikti to priedo 2 punkte nustatytus reikalavimus;

                           b)

                           taip pat auditas gali būti atliekamas neperspėjus, siekiant patikrinti transporto priemonėje įrengtą svėrimo įrangą, atliktas patikras ir, kai tinkama, kalibravimą.

               4.   Valstybės narės imasi tinkamų priemonių, kad būtų išvengta patikros dirbtuvių ir transporto įmonių interesų konfliktų. Visų pirma atvejais, kai kyla didelis interesų konflikto pavojus, įskaitant atvejus, kai patikros dirbtuvė priklauso transporto įmonei, turi būti imtasi konkrečių papildomų priemonių siekiant užtikrinti, kad patikros dirbtuvės atitiktų šio straipsnio reikalavimus.

               5.   Valstybių narių kompetentingos institucijos savo interneto svetainėse skelbia atnaujinamą patikros dirbtuvių sąrašą, kuriame pateikiami bent šie duomenys:

                           a)

                           dirbtuvės identifikavimo numeris ir dirbtuvės [dirbtuvę sudarančio subjekto/subjektų] pavadinimas;

                           b)

                           pašto adresas;

                           c)

                           e. paštas;

                           d)

                           telefono numeris.

               6.   Jei patikros dirbtuvė nevykdo savo įsipareigojimų pagal šį reglamentą, valstybės narės kompetentinga institucija jos patvirtinimą laikinai arba visam laikui panaikina.

            6 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. gegužės 27 d.
            Tačiau I priedo 1.4 punkto d papunktis, 5.3 ir 8.1 punktai, II priedas ir III priedo 3, 8.2 ir 10 punktai taikomi nuo 2024 m. gegužės 27 d.

            Šis reglamentas yra privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 12 d.

                  Komisijos vardu

                  Pirmininkas

               Jean-Claude JUNCKER

            (1)  1996 m. liepos 25 d. Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (OL L 235, 1996 9 17, p. 59).

            (2)  2010 m. liepos 7 d. Europos Parlamento ir Tarybos direktyva 2010/40/ES dėl kelių transporto ir jo sąsajų su kitų rūšių transportu srities intelektinių transporto sistemų diegimo sistemos (OL L 207, 2010 8 6, p. 1).

            (3)  2014 m. balandžio 3 d. Europos Parlamento ir Tarybos direktyva 2014/45/ES dėl motorinių transporto priemonių ir jų priekabų periodinės techninės apžiūros, kuria panaikinama Direktyva 2009/40/EB (OL L 127, 2014 4 29, p. 51).

            (4)  2014 m. vasario 4 d. Europos Parlamento ir Tarybos reglamentas (ES) Nr. 165/2014 dėl kelių transporto priemonėse naudojamų tachografų, kuriuo panaikinamas Tarybos reglamentas (EEB) Nr. 3821/85 dėl kelių transporto priemonėse naudojamų tachografų ir iš dalies keičiamas Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo (OL L 60, 2014 2 28, p. 1).

            (5)  2016 m. kovo 18 d. Komisijos įgyvendinimo reglamentas (ES) 2016/799, kuriuo įgyvendinamas Europos Parlamento ir Tarybos reglamentas (ES) Nr. 165/2014 ir nustatomi tachografų ir jų komponentų konstrukcijos, bandymo, įrengimo, naudojimo ir remonto reikalavimai (OL L 139, 2016 5 26, p. 1).

            (6)  2014 m. vasario 26 d. Europos Parlamento ir Tarybos direktyva 2014/31/ES dėl valstybių narių įstatymų, susijusių su neautomatinių svarstyklių tiekimu rinkai, suderinimo (OL L 96, 2014 3 29, p. 107).

            (7)  2014 m. vasario 26 d. Europos Parlamento ir Tarybos direktyva 2014/32/ES dėl valstybių narių įstatymų, susijusių su matavimo priemonių tiekimu rinkai, suderinimo (OL L 96, 2014 3 29, p. 149).

            I PRIEDAS

               BENDROSIOS NUOSTATOS DĖL TRANSPORTO PRIEMONĖSE ĮRENGIAMOS SVĖRIMO ĮRANGOS (OBW)

            1.   Bendrosios nuostatos

            1.1.   Šio reglamento taikymo sritis apima šių rūšių OBW sistemas:

                        a)

                        dinaminę sistemą: OBW sistema, kuri nustato svorį rinkdama ir apdorodama informaciją apie parametrus, fiksuojamą kol transporto priemonė juda, kaip antai pagreitį, traukos ar stabdymo jėgas; transporto priemonei stovint toks matavimas nevyksta;

                        b)

                        statinę sistemą: OBW sistema, kuri nustato svorį pagal informaciją apie parametrus, fiksuojamą kol transporto priemonė stovi, kaip antai slėgį oro silfone.

                  1.2.   Šis reglamentas įgyvendinamas dviem etapais:

                        a)

                        1 etapas – 5.2 punkte nurodytos OBW;

                        b)

                        2 etapas – 5.3 punkte nurodytos OBW.

                  1.3.   OBW apskaičiuoja bendrą svorį ir, pasirinktinai, ašių apkrovą.
            1.4.   OBW sudaro šie elementai:

                        a)

                        variklinėje transporto priemonėje įrengiamas variklinės transporto priemonės blokas (MVU);

                        b)

                        pasirinktinai priekaboje arba puspriekabėje įrengiamas priekabos blokas (TU);

                        c)

                        jutikliai;

                        d)

                        2 etapu – C-ITS stotis kiekvienoje transporto priemonėje, kurioje yra MVU arba TU.

                  1.5.   MVU ir TU (kiekvieną atskirai) gali sudaryti bendras apdorojimo blokas arba jie gali būti suskaidyti į atskirus blokus.
            2.   Variklinės transporto priemonės blokas

            MVU:

                        a)

                        gauna ašių apkrovos informaciją iš TU, jei pastarasis įrengtas;

                        b)

                        renka svorio duomenis iš variklinės transporto priemonės jutiklių;

                        c)

                        apdoroja turimą informaciją ir apskaičiuoja atitinkamas svorio vertes.

                  3.   Priekabos blokas

            Jei įrengtas, TU:

                        a)

                        renka svorio duomenis iš priekabos arba puspriekabės jutiklių, apdoroja turimą informaciją ir pagal tuos duomenis apskaičiuoja ašių apkrovą;

                        b)

                        perduoda ašių apkrovos vertes į variklinę transporto priemonę.

                  4.   Svorio apskaičiavimas

            4.1.   Dinaminėse sistemose pirmoji svorio vertė apskaičiuojama ne vėliau kaip per 15 minučių nuo momento, kai transporto priemonė pradėjo važiuoti į priekį, ir po to perskaičiuojama kas 10 minučių arba dažniau.
            4.2.   Statinėse sistemose svorio vertės apskaičiuojamos kiekvieną minutę, kai įjungtas uždegimas ir transporto priemonė stovi.
            4.3.   Svoris skaičiuojamas 100 kg skyra arba tiksliau.
            5.   Variklinės transporto priemonės ir jungtinės transporto priemonės priekabos arba puspriekabės duomenų mainai

            5.1.   Kiekviena priekaba arba puspriekabė variklinei transporto priemonei teikia savo apskaičiuotas svorio vertes, kai tinkama, pagal 5.2 arba 5.3 punktą.
            5.2.   1 etapo OBW
            5.2.1.   Kiekvienai priekabai arba puspriekabei priskiriama vieta dinaminio adresų priskyrimo freime, kaip nustatyta standarte ISO 11992–2:2014.
            5.2.2.   Po adresų priskyrimo etapo kiekvienos priekabos arba puspriekabės TU perduoda į MVU ašių apkrovų sumą arba ašių apkrovą pagal ISO 11992–2:2014 6.5.4.7 ir 6.5.5.42 punktuose pateiktą aprašą.
            5.2.3.   Ašių apkrovų sumos arba ašių apkrovos pranešimai turi atitikti standarte ISO 11992–2:2014 nustatytą EBS22 ir RGE22 pranešimų tipų specifikaciją.
            5.2.4.   Pranešimų formatas, maršruto parinkimas ir bendrųjų parametrų intervalai turi atitikti standarto ISO 11992–2:2014 6.1, 6.3 ir 6.4 punktus.
            5.3.   2 etapo OBW
            Variklinės transporto priemonės ir velkamų priekabų arba puspriekabių duomenų mainams vykdyti naudojamos C-ITS stotys, kaip nustatyta II priede.
            5.4.   Ir 1, ir 2 etapo OBW gali būti naudojamos skirtingos specifikacijos, jei variklinėje transporto priemonėje ir priekabose arba puspriekabėse įrengta OBW įranga yra su jomis suderinama.
            6.   Duomenų parengimas ir perdavimas į specialų transporto priemonės mažojo nuotolio ryšio bloką (DSRC-VU)

            1 etapo MVU arba 2 etapo variklinės transporto priemonės C-ITS stotis transporto priemonės svėrimo sistemos (OWS) duomenis į DSRC-VU modulį perduoda pagal III priedą.

               1 pav.

               1 etapo sunkvežimio ir puspriekabės jungtinėje transporto priemonėje įrengtos OBW sandaros pavyzdys

            Puspriekabės jutikliai
            Variklinės trans-porto priemonės jutikliai
            Variklinė trans-porto priemonė
            MVU ir TU informacijos mainaipagal ISO 11992-2:2014
            TU
            DSRC-VU
            MVU
            Puspriekabė

               2 pav.

               2 etapo sunkvežimio ir puspriekabės jungtinėje transporto priemonėje įrengtos OBW sandaros pavyzdys

            TU
            C-ITS
            C-ITS
            DSRC-VU
            MVU
            7.   Svorio informacija vairuotojui

            Vairuotojas informuojamas rodant bent jau bendrą svorį.
            8.   Tikslumas

            8.1.   Svoris turi būti apskaičiuojamas bent ± 5 % tikslumu kai transporto priemonė pakrauta daugiau kaip 90 % jos didžiausiojo leidžiamojo svorio.
            8.2.   Nepaisant 8.1 punkto, 1 etapo OBW tikslumas gali būti ± 10 % arba geresnis.

            II PRIEDAS

               SPECIALIOS NUOSTATOS DĖL 2 ETAPO OBW

            1.   Šis priedas taikomas tik 2 etapo OBW.
            2.   Junginio variklinėje transporto priemonėje ir priekabose arba puspriekabėse, kuriose yra priekabos blokas (TU), įrengiama C-ITS stotis, sujungta su variklinės transporto priemonės bloku (MVU) arba atitinkamos transporto priemonės TU. MVU ir TU gali būti integruoti atitinkamose jų C-ITS stotyse.
            3.   MVU ir TU į C-ITS stotis, prie kurių jie yra prijungti, siunčia būtiną informaciją, kad būtų galima perduoti pranešimus pagal šio priedo 4.3 punktą.

               3 pav.

               2 etapo OBW pranešimų srautų pavyzdys.

            Jutiklių duomenys svoriui apskaičiuoti
            Priekabos arba puspriekabės ašių apkrovos, saugumo pažeidimas, ryšio klaida
            OBW variklinė transporto priemonė
            Jutiklis
            Jutiklis
            Priekabos arba puspriekabės ašių apkrovos, saugumo pažeidimas…
            Transporto priemo-nės ašių apkrovos, bendras svoris, saugu-mo pažeidimas…
            C-ITSstotis
            C-ITSstotis
            Jutiklių duomenys svoriui apskaičiuoti
            TU
            MVU
            OBW priekaba
            4.   Variklinės transporto priemonės ir priekabos arba puspriekabės duomenų mainai
            4.1.   Informacija apie variklinės transporto priemonės ir velkamų priekabų arba puspriekabių svorį keičiamasi naudojant variklinės transporto priemonės ir priekabų arba puspriekabių C-ITS stočių belaidį ryšį pagal standartus EN 302 663-V1.1.1, išskyrus 4.2.1 punktą, EN 302 636–4-1-V1.3.1, EN 302 636–5.1-V2.1.1 ir C-ITS skirtų OBW prietaikų Europos standartą, kurį parengs Europos telekomunikacijų standartų institutas (ETSI).
            4.2.   Pranešimai, kuriais keičiasi C-ITS stotys, apsaugomi, kaip nustatyta 5.1 punkte.
            4.3.   C-ITS stotys viena kitai perduoda šią informaciją:

                        a)

                        velkamų priekabų arba puspriekabių ašių apkrovas;

                        b)

                        pranešimus, nurodančius įvykius „OBW ryšio klaida“: OBW ryšio klaidos įvykis inicijuojamas tada, kai C-ITS stotys po daugiau kaip trijų bandymų negali užmegzti tarpusavyje saugaus ryšio pagal 5.1 punktą;

                        c)

                        pranešimus, nurodančius įvykį „bandymas pažeisti saugumą“: bandymo pažeisti saugumą įvykis inicijuojamas tada, kai OBW aptinka bandymą manipuliuoti OBW, kaip nustatyta 5.2 punkte ir priedėlyje.

                  4.4.   Pranešimų, būtinų adresų priskyrimo etapu ir 4.3 punkte nurodytai informacijai perduoti, formatas bus nustatytas 4.1 punkte nurodytame OBW prietaikų standarte.
            5.   Nuostatos dėl saugumo
            5.1.   Saugus C-ITS stočių tarpusavio ryšys
            5.1.1.   C-ITS stočių tarpusavio ryšys apsaugomas pagal Europos standartą ETSI TS 103 097 – V1.3.1 ir 4.1 punkte nurodytą Europos standartą dėl C-ITS skirtų OBW prietaikų.
            5.1.2.   Vadovaujantis Komisijos patvirtinta Europos sąveikiųjų intelektinių transporto sistemų sertifikavimo politika, C-ITS stotys turi gauti:

                        a)

                        registracijos duomenis iš registravimo institucijos, kuriais suteikiama teisė naudoti jas kaip C-ITS stotis transporto priemonės svėrimo naudojant transporto priemonėje įrengtą sistemą tikslu;

                        b)

                        tam tikrą leidimų skaičių iš registravimo institucijos, kuriais suteikiama teisė naudoti jas kaip OBW sistemos dalį C-ITS aplinkoje.

                  5.2.   Apsauga nuo bandymų pažeisti saugumą
            2 etapo OBW apsauga nuo bandymų pažeisti saugumą įgyvendinama pagal šio priedo priedėlį.

               II PRIEDO PRIEDĖLIS

                  2 ETAPO OBW SAUGUMO SERTIFIKAVIMAS

               1.   MVU ir TU saugumas turi būti sertifikuotas pagal bendrų kriterijų sistemą. Šiame priedėlyje MVU ir TU toliau vadinami OBW-VU.
               2.   Būtinieji saugumo reikalavimai, kuriuos turi atitikti OBW-VU, nustatomi pagal bendrų kriterijų sistemą nustatytame saugumo tiksle (ST).
               3.   ST parengia sertifikuotinos įrangos gamintojas, jį tvirtina Vyriausybinė IT saugumo sertifikavimo įstaiga, priklausanti Bendro aiškinimo darbo grupei, kuri remia sertifikatų tarpusavio pripažinimą pagal Europos susitarimą dėl informacinių technologijų saugumo įvertinimo pažymėjimų tarpusavio pripažinimo (SOGIS-MRA).
               4.   C-ITS stočių V2X tinklų sietuvo ir techninės įrangos saugumo modulio saugumas sertifikuojamas pagal Ryšių konsorciumo parengtus V2X tinklų sietuvų ir techninės įrangos saugumo modulių profilius.
               5.   OBW-VU saugumo sertifikavimas turi atitikti EAL2 pasikliovimo lygmenį. Tačiau, jei kaip MVU naudojamas tachografas, jis turi būti sertifikuojamas pagal EAL4 pasikliovimo lygmenį, papildytą patikinimo komponentais ATE_DPT.2 ir AVA_VAN.5, kaip nustatyta Reglamento (ES) 2016/799 IC priedo 10 priedėlyje.
               6.   Siekiant ST saugotini duomenys
               Turi būti saugomi šie duomenys:

                           a)

                           OBW-VU pranešimas: kiekvienas atitinkamo OBW-VU modulio siunčiamas arba gaunamas pranešimas, kuriame yra svoriui apskaičiuoti būtinos informacijos.
                           Atitinkami OBW moduliai yra tie OBW-VU techninės ir programinės įrangos blokai, kuriuose apdorojama informacija, pagal kurią, jei būtų įsilaužta į sistemą, OBW galėtų klaidingai apskaičiuoti bendrą svorį arba ašių apkrovas.
                           OBW-VU gali būti pavienis atitinkamas modulis arba sudarytas iš įvairių atitinkamų modulių pagal I priedo 1.5 punktą – tokiu atveju jie identifikuojami pagal ST;

                           b)

                           svorio pranešimas: pranešimas, kuriame nurodomas OBW-VU apskaičiuotas bendras svoris arba ašių apkrovos;

                           c)

                           kalibravimo duomenys: informacija, įvedama į OBW-VU, kad būtų galima sukalibruoti OBW;

                           d)

                           audito informacija: informacija apie bandymus pažeisti saugumą, atitinkanti šiame priedėlyje aptariamas grėsmes;

                           e)

                           OBW-VU programinė įranga: OBW-VU naudojama programinė įranga, skirta OBW funkcijoms, kurios yra svarbios svoriui apskaičiuoti ir bandymams pažeisti saugumą aptikti, įdiegti ir vykdyti.

                  4 pav.

                  OBW-VU pranešimų ir svorio pranešimų, kuriuos būtina apsaugoti MVU, sudarytame iš dviejų atitinkamų modulių, pavyzdžiai

               OBW variklinė transporto priemonė
               OBW pranešimas: pradiniai duomenys
               1 atitinkamas modulis: gauna duomenis apie ašių apkrovas ir apskaičiuoja bendrą variklinės transpo-rto priemonės arba trans-porto priemonių junginio svorį
               Svorio pranešimas: variklinės transporto priemonės ašių ap-krovos
               Svorio pranešimas: variklinės transporto priemonės ašių ap-krovos, bendras svoris
               MVU
               C-ITS stotis
               Jutiklis
               2 atitinkamas modu-lis: gauna pradinius duomenis iš jutiklių ir apskaičiuoja variklinės transporto priemonės ašių apkrovas
               7.   Nustatant ST spręstinos grėsmės
               Nustatant ST sprendžiamos šios grėsmės:

                           a)

                           T.OBW-VU_message_spoof: įsilaužėlis galėtų imituoti OBW-VU pranešimus, kad OBW-VU klaidingai apskaičiuotų bendrą svorį arba ašių apkrovas;

                           b)

                           T.OBW-VU_message_tamper: įsilaužėlis galėtų neteisėtai pakeisti OBW-VU pranešimus, kad OBW-VU klaidingai apskaičiuotų bendrą svorį arba ašių apkrovas;

                           c)

                           T.Weight_message_spoof: įsilaužėlis galėtų imituoti svorio pranešimus, kad pakeistų OBW-VU apskaičiuojamą svorį;

                           d)

                           T.Weight_message_tamper: įsilaužėlis galėtų neteisėtai pakeisti svorio pranešimus, kad pakeistų OBW-VU apskaičiuojamą svorį;

                           e)

                           T.Audit_spoof: įsilaužėlis galėtų imituoti audito informacijos pranešimus;

                           f)

                           T.Audit_tamper: įsilaužėlis galėtų neteisėtai pakeisti audito informacijos pranešimus;

                           g)

                           T.Calibration_tamper: įsilaužėlis galėtų įvesti klaidingas vertes kaip kalibravimo duomenis, kad priverstų OBW-VU klaidingai skaičiuoti svorį;

                           h)

                           T.Software_tamper: įsilaužėlis galėtų modifikuoti arba pakeisti OBW-VU programinę įrangą, kad svoris būtų skaičiuojamas kitaip;

                           i)

                           T.Stored_Data_tamper: įsilaužėlis galėtų bandyti modifikuoti arba pašalinti atitinkamą OBW-VU saugomą informaciją, įskaitant audito informaciją.

                     8.   OBW-VU saugumo tikslai:

                           a)

                           O.Plausibility_validation: OBW-VU patikrina, ar galima pasitikėti į atitinkamą modulį iš jutiklių arba iš kito modulio gautame pranešime pateikta informacija, pagal tos informacijos tikėtinumą;

                           b)

                           O.OBW-VU_stored_information_protection: OBW-VU turi gebėti apsaugoti jame saugomą programinę įrangą nuo neteisėto keitimo;

                           c)

                           O.Notification: OBW-VU turi gebėti pranešti apie bandymą pažeisti saugumą.

                     9.   Loginis pagrindas

                           a)

                           T.OBW-VU_message_spoof klausimas sprendžiamas taikant O.Plausibility_validation ir O.Notification;

                           b)

                           T.OBW-VU_message_tamper klausimas sprendžiamas taikant O.Plausibility_validation ir O.Notification;

                           c)

                           T.Weight_message_spoof klausimas sprendžiamas taikant O.Plausibility_validation ir O.Notification;

                           d)

                           T.Weight_message_tamper klausimas sprendžiamas taikant O.Plausibility_validation ir O.Notification;

                           e)

                           T.Audit_spoof klausimas sprendžiamas taikant O.Plausibility_validation ir O.Notification;

                           f)

                           T.Calibration_tamper klausimas sprendžiamas taikant O.Plausibility_validation ir O.Notification;

                           g)

                           T.Software_tamper klausimas sprendžiamas taikant O.OBW-VU_stored_information_protection ir O.Notification;

                           h)

                           T.Stored_data_tamper klausimas sprendžiamas taikant O.OBW-VU_stored_information_protection ir O.Notification.

                  1 lentelė

                  Saugumo tikslų loginis pagrindas

                           O.Plausibility_validation

                           O.OBW-VU_stored_information_protection

                           O.Notification

                           T.OBW_message_spoof

                           X

                           X

                           T.OBW_message_tamper

                           X

                           X

                           T.Weight_message_spoof

                           X

                           X

                           T.Weight_message_tamper

                           X

                           X

                           T.Audit_spoof

                           X

                           X

                           T.Audit_tamper

                           X

                           X

                           T.Calibration_tamper

                           X

                           X

                           T.Software_tamper

                           X

                           X

                           T.Stored_data_tamper

                           X

                           X

            III PRIEDAS

               DUOMENŲ PARENGIMAS IR INFORMACIJOS PERDAVIMAS Į REDCR

            1.   Šiame priede, papildomai prie Reglamento (ES) 2016/799 IC priedo 14 priedėlio (toliau – 14 priedėlis), nustatomi OWS duomenų rengimo ir perdavimo iš variklinės transporto priemonės į nuotolinį ankstyvo nustatymo ryšio skaitytuvą (REDCR).
            2.   Transporto priemonėje įrengtos svėrimo sistemos (OWS) duomenų perdavimas 1 etapo OBW sistemose
            2.1.   Variklinės transporto priemonės blokas (MVU) OWS duomenis teikia į specialų transporto priemonės mažojo nuotolio ryšio bloką (DSRC-VU).
            2.2.   MVU:

                        2.2.1.

                        Iš informacijos, gautos iš MVU ir priekabos bloko (TU), pagal 6 punkte nustatytą struktūrą suformuoja OWS duomenis;

                        2.2.2.

                        persiunčia OWS duomenis į DSRC-VU, kad juos būtų galima toliau perduoti į REDCR.

               5 pav.

               OWS duomenų perdavimas iš MVU į REDCR 1 etapo OBW sistemose

            OBW variklinė transporto priemonė
            OWS duomenys
            DSRC-VU
            OWS duomenys
            MVU
            REDCR
            3.   OWS duomenų perdavimas 2 etapo OBW sistemose
            3.1.   OWS duomenis į DSRC-VU teikia variklinėje transporto priemonėje esanti C-ITS stotis.

               6 pav.

               OWS sistemos duomenų perdavimas iš C-ITS stoties į REDCR 2 etapo OBW sistemose

            OBW variklinė transporto priemonė
            C-ITS stotisvariklinėje transporto priemonėje
            Apsaugoti OWS duomenys
            Apsaugoti OWS duomenys
            DSRC-VU
            REDCR
            3.2.   Variklinėje transporto priemonėje esanti C-ITS stotis:

                        3.2.1.

                        Iš informacijos, gautos iš MVU ir velkamų priekabų arba puspriekabių C-ITS stočių, pagal 6 punkte nustatytą struktūrą suformuoja OWS duomenis;

                        3.2.2.

                        apsaugo OWS duomenis, kaip nustatyta 8 punkte, ir

                        3.2.3.

                        persiunčia OWS duomenis į DSRC-VU, kad juos būtų galima toliau perduoti į REDCR.

                  4.   Duomenų perdavimas tarp DSRC-VU ir MVU (1 etapu) arba variklinėje transporto priemonėje esančios C-ITS stoties (2 etapu) įgyvendinamas, kaip nustatyta 14 priedėlio 5.6 punkte, o VU, priklausomai nuo etapo, suprantamas kaip MVU arba kaip C-ITS stotis.
            5.   DSRC-VU ir REDCR ryšys
            5.1.   DSRC-VU ir REDCR ryšys turi būti palaikomas per sąsają, nustatytą CEN DSRC standartuose EN 12253, EN 12795, EN 12834, EN 13372 ir ISO 14906, kaip nurodyta Tarybos direktyvoje 96/53/EB.
            5.2.   Transakcijų protokolas OWS duomenims atsisiųsti naudojantis 5,8 GHz DSRC sąsajos ryšiu yra tas pats, kaip naudojamas RTM duomenims 14 priedėlio 5.4.1 punkte – vienintelis skirtumas yra tai, kad su TARV standartu susijęs objekto identifikatorius nurodomas pagal standarto ISO 15638 (TARV) 20 dalį, susijusią su WOB/OWS.
            5.3.   OWS transakcijos komanda yra ta pati, kaip 14 priedėlio 5.4.2 punkte nustatyta RTM transakcijai.
            5.4.   OWS duomenų užklausos komandų seka yra ta pati, kaip 14 priedėlio 5.4.3 punkte nustatyta RTM duomenims.
            5.5.   Duomenų perdavimo mechanizmas ir DSRC transakcijos aprašas yra tie patys, kaip nustatytieji 14 priedėlio 5.4.6 ir 5.4.7 punktuose. Tačiau transporto priemonės informacijos blokas pritaikomas OWS duomenims perduoti. Todėl Rtm-ContextMark pakeičiamas parametru Ows-ContextMark, kurio objekto identifikatorius nurodomas pagal standarto ISO 15638 (TARV) 20 dalį, susijusią su WOB/OWS.
            5.6.   DSRC fizinės sąsajos parametrai yra tie patys, kaip nustatytieji 14 priedėlio 5.3 punkte.
            6.   Duomenų struktūra
            OWS prietaikoje DSRC duomenims taikomas ASN.1 modulis apibrėžiamas taip:

            7.   OWS duomenų elementai, atliekami veiksmai ir apibrėžtys:
            OWS duomenis pagal 1 lentelę apskaičiuoja MVU (1 etapu) arba variklinėje transporto priemonėje esanti C-ITS stotis (2 etapu).

               1 lentelė

               OWS duomenų elementai, atliekami veiksmai ir apibrėžtys

                        OWS duomenų elementas

                        Variklinėje transporto priemonėje esančios C-ITS stoties atliekamas veiksmas

                        Pastaba

                        ASN.1 duomenų apibrėžtis

                        OWS1
                        Bendras svoris

                        Sugeneruojamas sveikasis skaičius.

                        Paskutinė išmatuota bendro svorio vertė

                        recordedWeight
                        INTEGER (0..65535),

                        OWS2
                        didžiausioji techniškai leidžiama pakrautos transporto priemonės masė

                        Sugeneruojamas sveikasis skaičius.

                        Gamintojo deklaruota didžiausioji techniškai leidžiama pakrautos transporto priemonės masė

                        maximumTechnicalWeight
                        INTEGER (0..65535)

                        OWS3
                        Transporto priemonės ašių konfigūracija

                        Sugeneruojama 4 baitų eilutė.

                        Ašių konfigūracija

                        axlesConfiguration
                        OCTET STRING SIZE (4),

                        OWS4
                        Ašių apkrova

                        Sugeneruojama 26 baitų eilutė.

                        Kiekvienos ašies apkrova

                        axlesRecordedWeight
                        OCTET STRING SIZE (26),

                        OWS5
                        Bendro svorio užregistravimo laikas

                        Sugeneruojamas sveikasis skaičius.
                        OWS2 vertė prilyginama naujausios bendro svorio vertės užregistravimo laikui.

                        Naujausios užregistruotos svorio vertės laiko žyma

                        tp15638Timestamp
                        INTEGER (0..4294967295),

                        OWS6
                        DSRC ryšio klaida

                        Sugeneruojama loginė vertė.
                        Vertė TRUE kintamajam tp15638DSRCcommunicationError priskiriama tada, jei per pastarąsias 30 dienų OBW palaikant ryšį su DSRC-VU įvyko bent vienas Communication Error tipo įvykis.
                        Priešingu atveju, jei per pastarąsias 30 dienų įvykių nebuvo, priskiriama FALSE vertė.

                        1 (TRUE) rodo OBW ir DSRC-VU ryšio klaidą per pastarąsias 30 dienų

                        tp15638DSRCcommunicationError,
                        BOOLEAN,

                        OWS7
                        OBW ryšio klaida

                        Sugeneruojama loginė vertė.
                        Vertė TRUE kintamajam tp15638CommunicationError priskiriama tada, jei per pastarąsias 30 dienų OBW viduje įvyko bent vienas OBW ryšio klaidos įvykis.
                        Priešingu atveju, jei per pastarąsias 30 dienų įvykių nebuvo, priskiriama FALSE vertė.

                        1 (TRUE) rodo OBW viduje įvykusią ryšio klaidą per pastarąsias 30 dienų

                        tp15638OBWCommunicationError,
                        BOOLEAN,

                        OWS8
                        Mėginimas pažeisti apsaugą

                        Sugeneruojama loginė vertė.
                        Vertė TRUE kintamajam tp15638SecurityBreachAttempt priskiriama tada, jei per pastaruosius 2 metus OBW užregistravo bent vieną bandymo pažeisti apsaugą tipo įvykį.
                        Priešingu atveju, jei bandymo pažeisti apsaugą tipo įvykių per pastaruosius 2 metus nebuvo, priskiriama FALSE vertė.

                        1 (TRUE) rodo bandymą pažeisti OBW apsaugą per pastaruosius 2 metus

                        tp15638SecurityBreachAttempt
                        BOOLEAN,

                  Čia:
            a)   recordedWeight– bendras išmatuotas transporto priemonės arba transporto priemonių junginio svoris 10 kg skyra, kaip apibrėžta standarte EN ISO 14906. Pvz., vertė 2500 atitinka 25 tonų svorį.
            b)   axlesConfiguration– transporto priemonės arba transporto priemonių junginio konfigūracija, t. y. ašių skaičius.
            Konfigūracija apibrėžiama naudojant 20 bitų kaukę (perkelta iš standarto EN ISO 14906).
            2 bitų kaukė atitinka ašių konfigūraciją pagal šį formatą:

                        —

                        Vertė 00B reiškia, kad vertės „nėra“, nes transporto priemonėje nėra įrangos ašies apkrovai nustatyti.

                        —

                        Vertė 01B reiškia, kad ašies nėra.

                        —

                        Vertė 10B reiškia, kad ašis yra, apkrova apskaičiuota, duomenys surinkti ir pateikti axlesRecordedWeight lauke.

                        —

                        Vertė 11B rezervuota panaudoti vėliau.

                  Paskutiniai 6 bitai rezervuoti panaudoti vėliau.

               2 lentelė

               OWS2 bitų paskirstymas

                        Ašių skaičius

                        Vilkiko ašių skaičius

                        Priekabos ašių skaičius

                        00/01/10/11

                        00/01/10/11

                        00/01/10/11

                        00/01/10/11

                        00/01/10/11

                        00/01/10/11

                        00/01/10/11

                        00/01/10/11

                        00/01/10/11

                        00/01/10/11

                        00/01/10/11

                        00/01/10/11

                        00/01/10/11

                        RFU
                        (6 bitai)

                  c)   axlesRecordedWeight– konkreti užregistruota kiekvienos ašies apkrova 10 kg skyra. Kiekvienai ašiai naudojami du baitai. Pvz., vertė 150 atitinka 1 500 kg apkrovą.
            d)   maximumTechnicalWeight– gamintojo deklaruota didžiausioji techniškai leidžiama pakrautos transporto priemonės arba transporto priemonių junginio masė. Ši vertė teikiama tik 2 etapu. 1 etapu parametras prilyginamas 0.
            8.   OWS duomenų parašas
            8.1.   1 etapu OWS duomenys nepasirašomi; atvirojo teksto OWS duomenys iš MVU perduodami į DSRC-VU.
            8.2.   2 etapu OWS duomenys pasirašomi variklinės transporto priemonės C-ITS stotyje ir iš jos perduodami į DSRC-VU, laikantis šių nuostatų:

                        8.2.1.

                        Apsaugotų duomenų struktūra formuojama taip, kaip nustatyta standarto ETSI TS 103 097-V1.3.1 5.1 ir 5.2 punktuose.

                        8.2.2.

                        ETSI TS 103 097-V1.3.1 5.2 punkte nurodytam SignedData tipui taikomi šie apribojimai:

                                    a)

                                    HashAlgorithm tipas – sha256.

                                    b)

                                    SignerIdentifier tipas – „digest“.

                                    c)

                                    SignedDataPayload tipas yra OWS duomenys, kaip nustatyta 7 punkte.

                                    d)

                                    HeaderInfo tipo apribojimai yra šios apsaugos antraštės:

                                                —

                                                komponentas psid prilyginamas 0,

                                                —

                                                komponentas generationTime atitinka nustatytąjį IEEE Std 1609.2,

                                                —

                                                komponento expiryTime nėra,

                                                —

                                                komponento generationLocation nėra,

                                                —

                                                komponento p2pcdLearningRequest nėra,

                                                —

                                                komponento missingCrlIdentifier nėra,

                                                —

                                                komponento encryptionKey nėra,

                                                —

                                                komponento inlineP2pcdRequest nėra,

                                                —

                                                komponento requestedCertificate nėra.

                        8.2.3.

                        Signature tipo ASN.1 modulis apibrėžiamas taip:

                        8.2.4.

                        Pasirašyti naudojamas leidime, kurį C-ITS stotis naudoja C-ITS stoties ir REDCR transakcijoms, esantis liudijimas pagal ETSI TS 103 097-V1.3.1 6 punktą.

                        8.2.5.

                        Gavęs pranešimą, REDCR patikrina liudijimą ir naudoja jame esantį viešąjį raktą OWS duomenų parašui perskaityti.

                  9.   OWS duomenų prietaikos protokolas ir klaidų apdorojimas yra tie patys, kaip nustatytieji 14 priedėlio 5.6.2 ir 5.7 punktuose.
            10.   2 etapu OWS duomenys vykdymo užtikrintojo REDCR skaitytuvui gali būti teikiami tiesiai per variklinės transporto priemonės C-ITS stotį, o ne per DSRC-VU. Tokiu atveju REDCR taip pat bus C-ITS stotis.

            IV PRIEDAS

               PERIODINĖS PATIKROS

            1.   Turi būti vykdoma periodinė transporto priemonėje įrengtos svėrimo įrangos (OBW) patikra pasveriant transporto priemonę arba jungtinę transporto priemonę sertifikuotu svėrimo įrenginiu pagal šio reglamento 5 straipsnio 2 dalies b punktą, kaip antai naudojant kilnojamąsias sveriamąsias plokštes arba sveriamąjį tiltelį.
            2.   Atliekama šių transporto priemonių patikra:

                        a)

                        variklinių transporto priemonių;

                        b)

                        priekabų ir puspriekabių, kuriose yra priekabos blokas (TU).

                  3.   Priekabos ir puspriekabės pagal 2 punktą tikrinamos prikabintos prie variklinės transporto priemonės. Variklinės transporto priemonės, skirtos puspriekabėms vilkti, tikrinamos su prikabinta puspriekabe.
            4.   Periodinę patikrą sudaro:

                        a)

                        trijų apkrovų bandymas, atliekamas praėjus dvejiems metams po transporto priemonės užregistravimo ir po to kas ketverius metus;

                        b)

                        vienos apkrovos bandymas, atliekamas praėjus dvejiems metams po pirmojo trijų apkrovų bandymo ir po to kas ketverius metus.

               3 lentelė

               Periodinių patikrinimų atlikimo seka

                        Bandymas

                        Trijų apkrovų

                        Vienos apkrovos

                        Trijų apkrovų

                        Vienos apkrovos

                        Trijų apkrovų

                        Vienos apkrovos

                        Trijų apkrovų

                        …

                        Nuo transporto priemonės užregistravimo dienos praėjusių metų skaičius

                        2

                        4

                        6

                        8

                        10

                        12

                        14

                        …

                  5.   Trijų apkrovų bandymas
            Trijų apkrovų bandymas atliekamas apkraunant transporto priemonę trimis skirtingomis apkrovomis, kurių vertės apskaičiuojamos taip:

                        a)

                        45–55 % didžiausiosios techniškai leidžiamos pakrautos transporto priemonės masės;

                        b)

                        65–75 % didžiausiosios techniškai leidžiamos pakrautos transporto priemonės masės;

                        c)

                        90–100 % didžiausiosios techniškai leidžiamos pakrautos transporto priemonės masės.

                  6.   Vienos apkrovos bandymas atliekamas apkraunant transporto priemonę bent 90 % didžiausiosios techniškai leidžiamos pakrautos transporto priemonės masės apkrova.
            7.   Priekabų ir puspriekabių, kuriose yra TU, taip pat variklinių transporto priemonių, skirtų puspriekabei vilkti, apkrovos pagal 5 ir 6 punktus apskaičiuojamos pagal didžiausiąją techniškai leidžiamą pakrautos jungtinės transporto priemonės masę.
            8.   Specialios nuostatos dėl dinaminių OBW
            8.1.   Jeigu didžiausioji techniškai leidžiama pakrautos transporto priemonės arba jungtinės transporto priemonės masė viršija didžiausiąjį leidžiamąjį svorį, apkrovos pagal 5 ir 6 punktus apskaičiuojamos pagal didžiausiąjį leidžiamąjį svorį.
            8.2.   Kad būtų galima gauti apkrovos vertę iš OBW, transporto priemone arba jungtine transporto priemone tam tikromis gamintojo nurodymuose nustatytomis sąlygomis nuvažiuojamas tam tikras atstumas.
            9.   Laikoma, kad patikros rezultatas neigiamas, jeigu

                        a)

                        OBW rodoma apkrovos, atitinkančios 90–100 % didžiausiosios techniškai leidžiamos pakrautos transporto priemonės masės, kaip nurodyta 5 punkto c papunktyje, vertė neatitinka sertifikuotu svėrimo įrenginiu išmatuotų verčių taikant I priedo 8 punkte nustatytą tikslumo lygį ir

                        b)

                        OBW rodomos apkrovos, atitinkančios 45–55 % ir 65–75 % didžiausiosios techniškai leidžiamos pakrautos transporto priemonės masės, kaip nurodyta 5 punkto a ir b papunčiuose, vertės neatitinka sertifikuotu svėrimo įrenginiu išmatuotų verčių taikant ± 15 % tikslumo lygį.

                  10.   Jei patikros rezultatas neigiamas, ne vėliau kaip praėjus dviem mėnesiams nuo ankstesnės patikros atliekama nauja OBW patikra.
            11.   Periodinių patikrų lankstumo nuostatos:
            Siekdamos palengvinti tam tikrų transporto priemonių periodinių patikrų vykdymą ir sumažinti tokių patikrų poveikį įprastai vairuotojų ir vežėjų veiklai, valstybės narės gali nuspręsti taikyti šias savo teritorijoje užregistruotų transporto priemonių patikros lankstumo nuostatas:

                        a)

                        trys 5 punkte nurodytos apkrovos vertės gali būti nustatomos per tris mėnesius;

                        b)

                        faktinis transporto priemonės svėrimas gali būti atliekamas sertifikuotu svėrimo įrenginiu, nepriklausančiu šio reglamento 5 straipsnyje nurodytoms OBW dirbtuvėms, su sąlyga, kad svėrimo operacija atliekama prižiūrint OBW dirbtuvių darbuotojui. Transporto priemonės savininkas OBW dirbtuvėms pateikia įrodymą, kad svėrimas buvo atliktas naudojant sertifikuotą svėrimo įrenginį;

                        c)

                        transporto priemonių ir jungtinių transporto priemonių, kurias įprastai naudojant techniškai neįmanoma viršyti jų didžiausiojo leidžiamojo svorio dėl tam tikros jų konfigūracijos (pvz., automobilinių cisternų), 5 ir 6 punktuose nurodytos apkrovų vertės gali būti kitokios; atliekant trijų apkrovų bandymą dvi viena po kitos bandomos apkrovos turi skirtis bent 15 % didžiausiojo leidžiamojo svorio.


title: Komisijos įgyvendinimo reglamentas (ES) 2019/1927 2019 m. lapkričio 19 d. dėl nuo Europos Sąjungos ir Singapūro Respublikos laisvosios prekybos susitarime nustatytų kilmės statusą turintiems produktams taikomų taisyklių nukrypti leidžiančių nuostatų, taikomų neviršijant metinių kvotų, nustatytų tam tikriems produktams iš Singapūro

text:
20.11.2019

                  LT

                  Europos Sąjungos oficialusis leidinys

                  L 299/45

         KOMISIJOS ĮGYVENDINIMO REGLAMENTAS (ES) 2019/1927
         2019 m. lapkričio 19 d.
         dėl nuo Europos Sąjungos ir Singapūro Respublikos laisvosios prekybos susitarime nustatytų kilmės statusą turintiems produktams taikomų taisyklių nukrypti leidžiančių nuostatų, taikomų neviršijant metinių kvotų, nustatytų tam tikriems produktams iš Singapūro
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 58 straipsnio 1 dalį,
         kadangi:

                     (1)

                     remiantis Tarybos sprendimu (ES) 2018/1599 (2), 2018 m. spalio 19 d. buvo pasirašytas Europos Sąjungos ir Singapūro Respublikos laisvosios prekybos susitarimas. To susitarimo (toliau – Susitarimas) sudarymas Sąjungos vardu buvo patvirtintas Tarybos sprendimu (ES) 2019/1875 (3);

                     (2)

                     Susitarimo 1 protokolas susijęs su sąvokos „kilmės statusą turintys produktai“ apibrėžtimi ir administracinio bendradarbiavimo metodais. To protokolo B priede nustatytas apdorojimo ar perdirbimo operacijų, kurias reikia atlikti su kilmės statuso neturinčiomis medžiagomis, kad pagamintas produktas įgytų kilmės statusą, sąrašas. To priedo papildyme (toliau – B(a) priedas) nustatytos alternatyvios taisyklės, kurias tam tikriems produktams, kurie laikomi Singapūro kilmės produktais, galima taikyti vietoje B priede nustatytų taisyklių, tačiau tas alternatyvias taisykles galima taikyti tik neviršijant metinės kvotos;

                     (3)

                     produktai, kuriems taikomos B(a) priede nustatytos alternatyvios taisyklės, gali būti importuojami į Sąjungą, jei jie atitinka B(a) priede nustatytas sąlygas;

                     (4)

                     B(a) priede nustatytos metinės kvotos turėtų būti valdomos chronologine tvarka pagal išleidimo į laisvą apyvartą muitinės deklaracijų priėmimo datą, vadovaujantis Komisijos įgyvendinimo reglamentu (ES) 2015/2447 (4) nustatytomis tarifinių kvotų valdymo taisyklėmis;

                     (5)

                     kaip numatyta Europos Sąjungos oficialiajame leidinyje paskelbtame atitinkamame pranešime (5), Susitarimas turi įsigalioti 2019 m. lapkričio 21 d. Siekiant užtikrinti, kad B(a) priede nustatytos kilmės statusą turinčių produktų kvotos būtų valdomos veiksmingai ir taikomos laiku, ir suinteresuotosioms šalims suteikti pakankamai laiko pasirengti taikyti šį reglamentą, šis reglamentas turėtų būti taikomas nuo minėtos datos;

                     (6)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Europos Sąjungos ir Singapūro Respublikos laisvosios prekybos susitarimo 1 protokolo (toliau – 1 protokolas) B(a) priede nustatytos nukrypti leidžiančios nuostatos šio reglamento priede išvardytiems produktams taikomos neviršijant šio reglamento priede nustatytų kvotų.

            2 straipsnis
            Šio reglamento priede nustatytos kvotos valdomos pagal Įgyvendinimo reglamento (ES) 2015/2447 49–54 straipsnius.

            3 straipsnis
            Kad būtų galima pasinaudoti šio reglamento priede nustatytomis kvotomis, su produktais turi būti pateikiama kilmės deklaracija, pasirašyta patvirtinto eksportuotojo (kaip apibrėžta 1 protokole), kuria patvirtinama, kad jie atitinka 1 protokolo B(a) priede nustatytas sąlygas. Kilmės deklaracija turi atitikti 1 protokolo reikalavimus ir joje turi būti šis įrašas anglų kalba: „Derogation – Annex B(a) of Protocol Concerning the definition of the concept of ‘originating products’ and methods of administrative cooperation of the EU-Singapore FTA“.

            4 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. lapkričio 21 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 19 d.

                  Komisijos vardu

                  Pirmininkas

               Jean-Claude JUNCKER

            (1)  OL L 269, 2013 10 10, p. 1.

            (2)  2018 m. spalio 15 d. Tarybos sprendimas (ES) 2018/1599 dėl Europos Sąjungos ir Singapūro Respublikos laisvosios prekybos susitarimo pasirašymo Europos Sąjungos vardu (OL L 267, 2018 10 25, p. 1).

            (3)  2019 m. lapkričio 8 d. Tarybos sprendimas (ES) 2019/1875 dėl Europos Sąjungos ir Singapūro Respublikos laisvosios prekybos susitarimo sudarymo (OL L 294, 2019 11 14, p. 1).

            (4)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

            (5)  Pranešimas dėl Europos Sąjungos ir Singapūro Respublikos laisvosios prekybos susitarimo įsigaliojimo (OL L 293, 2019 11 14, p. 1).

            PRIEDAS
            Nepaisant Kombinuotosios nomenklatūros aiškinimo taisyklių, lengvatų sistemos aprėptis, atsižvelgiant į šį priedą, nustatoma kartu pagal Tarybos reglamento (EEB) Nr. 2658/87 (1) redakcijos, iš dalies pakeistos Komisijos įgyvendinimo reglamentu (ES) 2018/1602 (2), I priede nustatytus KN kodus ir pagal šio priedo lentelės ketvirtoje skiltyje pateiktą produkto aprašymą.

                        Kvotos Nr.

                        KN kodas

                        TARIC subpozicija

                        Produktų aprašymas

                        Kvotos laikotarpis

                        Kvotos dydis (neto masė tonomis)

                        09.7951

                        ex

                        1601 00 10

                        11, 91

                        Rytietiškos dešrelės iš vištienos, kiaulienos ir šviežių kepenų

                        Nuo 20191121 iki 20191231
                        Nuo 2020 1 1 iki 20201231 ir vėliau kiekvienais metais – nuo 1 1 iki 12 31

                        56 tonos

                        ex

                        1601 00 91

                        05

                        ex

                        1601 00 99

                        11, 91

                        ex

                        1602 32 11

                        10

                        Vištienos konservai; Plaušų pavidalo vištiena; Lipnieji ryžiai su vištiena; Rytietiški pyragėliai su malta vištiena; Koldūnai su vištiena; Virtiniai (Shaomai) su vištiena; Koldūnai (Gyoza) su vištiena;

                        ex

                        1602 32 19

                        10

                        500 tonų

                        ex

                        1602 32 30

                        10

                        ex

                        1602 32 90

                        10

                        ex

                        1602 49 19

                        20

                        Kiaulienos konservai; Plaušų pavidalo kiauliena

                        ex

                        1602 50 10

                        10

                        Jautienos konservai; Rytietiški pyragėliai su malta jautiena;

                        ex

                        1602 50 95

                        10

                        ex

                        1902 20 30

                        21

                        Rytietiški pyragėliai su malta vištiena; Koldūnai su vištiena; Virtiniai (Shaomai) su vištiena; Koldūnai (Gyoza) su vištiena;
                        Rytietiški pyragėliai su malta jautiena;

                        91

                        ex

                        1602 41 10

                        10

                        Įvairių rūšių atšaldytas kumpis

                        ex

                        1602 41 90

                        10

                        ex

                        1603 00 10

                        10

                        Vištienos sultinio koncentratas

                        ex

                        1603 00 80

                        10

                        09.7952

                        ex

                        1604 20 10

                        05

                        Žuvų mėsos maltinukai su kariu, pagaminti iš žuvų mėsos, kario, kviečių krakmolo, druskos, cukraus ir prieskoninių mišinių; Keturių spalvų suktinukai iš žuvų mėsos, krabų lazdelių, jūrų dumblių, sojos pieno lakštų, aliejaus, cukraus, druskos, bulių krakmolo, mononatrio glutamato ir prieskonių

                        Nuo 20191121 iki 20191231
                        Nuo 2020 1 1 iki 20201231 ir vėliau kiekvienais metais – nuo 1 1 iki 12 31

                        45 tonos

                        ex

                        1604 20 30

                        05

                        ex

                        1604 20 40

                        05

                        ex

                        1604 20 50

                        05

                        ex

                        1604 20 90

                        05

                        400 tonų

                        ex

                        1604 16 00

                        10

                        Aštrūs traškūs ančiuviai (sambal ikan bilis), pagaminti iš ančiuvių, svogūnų, aitriųjų paprikų pastos, tamarindo, krevečių pastos (belachan), rudojo cukraus ir druskos

                        09.7953

                        ex

                        1605 10 00

                        05

                        Krabų kukuliai, pagaminti iš kviečių krakmolo, druskos, cukraus, prieskoninių mišinių, krabų mėsos ir įdaro

                        Nuo 20191121 iki 20191231
                        Nuo 2020 1 1 iki 20201231 ir vėliau kiekvienais metais – nuo 1 1 iki 12 31

                        39 tonos

                        ex

                        1902 20 10

                        21

                        Virtiniai su krevetėmis (hargow), pagaminti iš krevečių, kviečių krakmolo, tapijokos, vandens, kininio česnako, imbiero, cukraus ir druskos; Garinti koldūnai (shaomai), pagaminti daugiausia iš krevečių, vištienos, kukurūzų krakmolo, aliejaus, juodųjų pipirų, sezamų aliejaus ir vandens; Kepti koldūnai (wonton) su krevetėmis, pagaminti iš krevečių, druskos, aliejaus, cukraus, imbiero, pipirų, kiaušinių, acto ir sojų padažo.

                        91

                        ex

                        1605 21 10

                        05

                        350 tonų

                        ex

                        1605 21 90

                        05

                        ex

                        1605 29 00

                        05

                        ex

                        1605 54 00

                        10

                        Sepijų kukuliai, pagaminti iš sepijų mėsos įdaro, kviečių krakmolo, druskos, cukraus ir prieskoninių mišinių; Omarų skonio kukuliai, pagaminti iš sepijų mėsos, žuvų mėsos ir krabų mėsos

               (1)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

               (2)  2018 m. spalio 11 d. Komisijos įgyvendinimo reglamentas (ES) 2018/1602, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 273, 2018 10 31, p. 1).


title: Komisijos Įgyvendinimo Reglamentas (ES) 2019/1928 2019 m. lapkričio 19 d. kuriuo patikslinamas pagal Europos Parlamento ir Tarybos reglamentą (ES) Nr. 1306/2013 nustatytas 2019 kalendorinių metų tiesioginių išmokų koregavimo koeficientas ir panaikinamas Komisijos įgyvendinimo reglamentas (ES) 2019/916

text:
20.11.2019

                  LT

                  Europos Sąjungos oficialusis leidinys

                  L 299/49

         KOMISIJOS ĮGYVENDINIMO REGLAMENTAS (ES) 2019/1928
         2019 m. lapkričio 19 d.
         kuriuo patikslinamas pagal Europos Parlamento ir Tarybos reglamentą (ES) Nr. 1306/2013 nustatytas 2019 kalendorinių metų tiesioginių išmokų koregavimo koeficientas ir panaikinamas Komisijos įgyvendinimo reglamentas (ES) 2019/916
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 26 straipsnio 4 dalį,
         pasikonsultavusi su Žemės ūkio fondų komitetu,
         kadangi:

                     (1)

                     Komisijos įgyvendinimo reglamentu (ES) 2019/916 (2) pagal Europos Parlamento ir Tarybos reglamentą (ES) Nr. 1306/2013 nustatytas 2019 kalendorinių metų tiesioginių išmokų koregavimo koeficientas. Šis koregavimo koeficientas nustatytas remiantis informacija, turėta rengiant 2020 m. biudžeto projektą, visų pirma atsižvelgiant į 478 mln. EUR sumą, pagal finansinės drausmės mechanizmą skirtą Reglamento (ES) Nr. 1306/2013 25 straipsnyje nurodytam Žemės ūkio sektoriaus krizių rezervui;

                     (2)

                     poreikis toliau taikyti finansinės drausmės mechanizmą ir Žemės ūkio sektoriaus krizių rezervui skirti 478 mln. EUR išlieka, tačiau iš informacijos, pateiktos 2020 m. biudžeto projekto Komisijos taisomajame rašte Nr. 1 dėl tiesioginių išmokų ir su rinka susijusių išlaidų prognozės, matyti, kad Įgyvendinimo reglamente (ES) 2019/916 nustatytą koeficientą, taikytiną pagal finansinės drausmės mechanizmą, reikia patikslinti;

                     (3)

                     todėl, remiantis nauja Komisijos turima informacija, koregavimo koeficientas pagal Reglamento (ES) Nr. 1306/2013 26 straipsnio 4 dalį turėtų būti patikslintas iki kalendorinių metų, kuriais jis taikomas, gruodžio 1 d.;

                     (4)

                     paprastai ūkininkams, pateikusiems paraiškas gauti tiesiogines išmokas už vienus kalendorinius metus (N), parama išmokama per nustatytą finansinių metų (N +1) mokėjimo laikotarpį. Tačiau valstybės narės, laikydamosi tam tikrų apribojimų, išmokas ūkininkams gali mokėti vėliau, pasibaigus tam mokėjimo laikotarpiui. Tokie pavėluoti mokėjimai gali būti atlikti kitais finansiniais metais. Kai finansinės drausmės mechanizmas taikomas konkretiems kalendoriniams metams, koregavimo koeficientas neturėtų būti taikomas išmokoms, dėl kurių paramos paraiškos buvo pateiktos kitais kalendoriniais metais nei tie, kuriais taikomas finansinės drausmės mechanizmas. Todėl siekiant užtikrinti vienodas sąlygas ūkininkams, reikėtų nustatyti, kad koregavimo koeficientas būtų taikomas tik išmokoms, dėl kurių paramos paraiškos buvo pateiktos tais kalendoriniais metais, kuriais taikomas finansinės drausmės mechanizmas, nepriklausomai nuo to, kada parama išmokama ūkininkams;

                     (5)

                     Europos Parlamento ir Tarybos reglamento (ES) Nr. 1307/2013 (3) 8 straipsnio 1 dalyje nustatyta, kad pagal Reglamento (ES) Nr. 1306/2013 26 straipsnį nustatytas tiesioginių išmokų koregavimo koeficientas taikomas tik 2 000 EUR viršijančioms tiesioginėms išmokoms, kurios turi būti skiriamos ūkininkams atitinkamais kalendoriniais metais. Be to, Reglamento (ES) Nr. 1307/2013 8 straipsnio 2 dalyje nustatyta, kad dėl laipsniško tiesioginių išmokų įvedimo koregavimo koeficientas Kroatijai taikomas tik nuo 2022 m. sausio 1 d. Todėl koregavimo koeficientas, kuris turi būti nustatytas šiuo reglamentu, neturėtų būti taikomas tos valstybės narės ūkininkams skiriamoms išmokoms;

                     (6)

                     patikslintas koregavimo koeficientas turėtų būti taikomas apskaičiuojant visas išmokas, kurios bus skiriamos ūkininkui pagal paramos paraiškas, pateiktas už 2019 kalendorinius metus. Todėl, siekiant aiškumo, Įgyvendinimo reglamentas (ES) 2019/916 turėtų būti panaikintas;

                     (7)

                     siekiant užtikrinti, kad patikslintas koregavimo koeficientas būtų taikomas nuo dienos, kurią pagal Reglamentą (ES) Nr. 1306/2013 pradedamos mokėti išmokos ūkininkams, šis reglamentas turėtų būti taikomas nuo 2019 m. gruodžio 1 d.,

               PRIĖMĖ ŠĮ REGLAMENTĄ:

            1 straipsnis

               1.   Nustatant Reglamento (ES) Nr. 1306/2013 25 ir 26 straipsniuose numatytą koregavimo koeficientą ir laikantis Reglamento (ES) Nr. 1307/2013 8 straipsnio 1 dalies, Reglamento (ES) Nr. 1307/2013 I priede išvardytų paramos sistemų tiesioginių išmokų, kurios bus skiriamos ūkininkams pagal paramos paraiškas, pateiktas už 2019 kalendorinius metus, sumos, viršijančios 2 000 EUR, mažinamos taikant 1,432635 % koregavimo koeficientą.

               2.   1 dalyje nustatytas sumažinimas netaikomas Kroatijai.

            2 straipsnis
            Įgyvendinimo reglamentas (ES) 2019/916 panaikinamas.

            3 straipsnis
            Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. gruodžio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 19 d.

                  Komisijos vardu

                  Pirmininkas

               Jean-Claude JUNCKER

            (1)  OL L 347, 2013 12 20, p. 549.

            (2)  2019 m. birželio 4 d. Komisijos įgyvendinimo reglamentas (ES) 2019/916, kuriuo pagal Europos Parlamento ir Tarybos reglamentą (ES) Nr. 1306/2013 nustatomas 2019 kalendorinių metų tiesioginių išmokų koregavimo koeficientas (OL L 146, 2019 6 5, p. 98).

            (3)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).


title: Komisijos Įgyvendinimo Reglamentas (ES) 2019/1980 2019 m. lapkričio 26 d. kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
29.11.2019

                  LT

                  Europos Sąjungos oficialusis leidinys

                  L 308/69

         KOMISIJOS ĮGYVENDINIMO REGLAMENTAS (ES) 2019/1980
         2019 m. lapkričio 26 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 26 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                              KN kodas

                              Prekių aprašymas

                              Tipinė kaina
                              (EUR/100 kg)

                              3 straipsnyje nurodytas užstatas
                              (EUR/100 kg)

                              Kilmės šalis  (1)

                              0207 12 90

                              Užšaldytos Gallus domesticus rūšies paukščių (vištų ir gaidžių) skerdenėlės, vadinamos „65 % viščiukas“

                              135,4

                              0

                              AR

                              0207 14 10

                              Užšaldytos Gallus domesticus rūšies paukščių (vištų ir gaidžių) skerdenėlių dalys be kaulų

                              236,9
                              213,0
                              244,8
                              233,7

                              19
                              26
                              17
                              20

                              AR
                              BR
                              CL
                              TH

                              1602 32 11

                              Nevirti ir nekepti gaminiai iš Gallus domesticus rūšies paukščių (vištų ir gaidžių)

                              284,0

                              1

                              BR

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).“


title: Komisijos Įgyvendinimo Reglamentas (ES) 2020/159 2020 m. vasario 5 d. dėl leidimo naudoti Enterococcus faecium DSM 7134 kaip nujunkytų paršelių ir penimų kiaulių pašarų priedą atnaujinimo, kuriuo panaikinamas Reglamentas (EB) Nr. 538/2007 (leidimo turėtojas – Lactosan Starterkulturen GmbH & Co) (Tekstas svarbus EEE)

text:
6.2.2020

                  LT

                  Europos Sąjungos oficialusis leidinys

                  L 34/22

         KOMISIJOS ĮGYVENDINIMO REGLAMENTAS (ES) 2020/159
         2020 m. vasario 5 d.
         dėl leidimo naudoti Enterococcus faecium DSM 7134 kaip nujunkytų paršelių ir penimų kiaulių pašarų priedą atnaujinimo, kuriuo panaikinamas Reglamentas (EB) Nr. 538/2007 (leidimo turėtojas – „Lactosan Starterkulturen GmbH & Co“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir jo atnaujinimo pagrindas bei tvarka;

                     (2)

                     Komisijos reglamentu (EB) Nr. 538/2007 (2)
                        Enterococcus faecium DSM 7134 leista 10 metų naudoti kaip nujunkytų paršelių ir penimų kiaulių pašarų priedą;

                     (3)

                     pagal Reglamento (EB) Nr. 1831/2003 14 straipsnio 1 dalį to leidimo turėtojas pateikė prašymą dėl leidimo naudoti Enterococcus faecium DSM 7134 kaip nujunkytų paršelių ir penimų kiaulių pašarų priedą atnaujinimo ir paprašė tą priedą priskirti prie priedų kategorijos „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 14 straipsnio 2 dalį;

                     (4)

                     Europos maisto saugos tarnyba (toliau – Tarnyba) 2019 m. vasario 27 d. nuomonėje (3) padarė išvadą, kad pareiškėjas pateikė duomenų, iš kurių matyti, kad priedas atitinka leidimo suteikimo sąlygas. Tarnyba padarė išvadą, kad patvirtintomis naudojimo sąlygomis Enterococcus faecium DSM 7134 tebėra saugus tiksliniams gyvūnams, vartotojams, naudotojams ir aplinkai. Tarnyba taip pat padarė išvadą, kad šis priedas laikomas galimai odą ir kvėpavimo takus jautrinančia medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, o ypač priedo naudotojų, sveikatai;

                     (5)

                     atlikus Enterococcus faecium DSM 7134 vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti atnaujintas leidimas naudoti minėtą priedą;

                     (6)

                     dėl leidimo naudoti Enterococcus faecium DSM 7134 kaip pašarų priedą atnaujinimo pagal šio reglamento priede nustatytas sąlygas, Reglamentas (EB) Nr. 538/2007 turėtų būti panaikintas;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas naudoti priede nurodytą priedą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, atnaujinamas šio reglamento priede nustatytomis sąlygomis.

            2 straipsnis
            Reglamentas (EB) Nr. 538/2007 panaikinamas.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 5 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  2007 m. gegužės 15 d. Komisijos reglamentas (EB) Nr. 538/2007 dėl leidimo Enterococcus faecium DSM 7134 (Bonvital) pagal naują paskirtį naudoti kaip pašarų priedą (OL L 128, 2007 5 16, p. 16).

            (3)  EFSA Journal 2019; 17(3):5650.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas
                        (prekybinis pavadinimas)

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        KSV kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: žarnyno floros stabilizatoriai.

                        4b1841

                        „Lactosan
                        Starterkulturen
                        GmbH & Co“

                           Enterococcus faecium DSM 7134

                           Priedo sudėtis:

                           Enterococcus faecium DSM 7134 preparatas,
                        kurio sudėtyje yra ne mažiau kaip
                        Milteliai: 1 × 1010 KSV/g priedo
                        Granulės (mikrokapsulės): 1 × 1010 KSV/g priedo

                        Paršeliai (nujunkyti)

                        —

                        0,5 × 109

                        4 × 109

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų, odos ir akių apsaugos priemones.

                        2030 m. vasario 26 d.

                           Veikliosios medžiagos apibūdinimas:

                        Gyvybingos Enterococcus faecium DSM 7134 ląstelės

                           Analizės metodas
                            (1)

                        Apskaičiavimas: paskleidimo ant plokštelės metodas naudojant tulžies eskulino azido agarą (EN 15788).
                        Identifikavimas: impulsinė gelio elektroforezė (PFGE).

                        Penimos kiaulės

                        —

                        0,2 × 109

                        1 ×109

                        2030 m. vasario 26 d.

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.